TAMATI COFFEY (Labour—Waiariki): Madam Speaker, thank you very much. He Hōnore, he korōria, ki te atua he maungārongo ki runga i te mata o te whenua, he whakaaro pai ki ngā tāngata katoa. Tēnā koutou, Ngāti Hinem—Hinerangi, nōku te Ngāti Hinemihi kē. Tēnā koutou, Ngāti Hinerangi, koutou kua tae-ā-tinana mai ki roto i tēnei Whare Pāremata i tēnei rā whakahirahira mō koutou. Nei rā te mihi ki a koutou. Tēnei Te mema mō Te Waiariki—mai i Ngā Kuri ā Whārei ki Tihirau, mai i Maketū ki Tongariro, e mihi atu nei ki a koutou. He uri ahau o Tauranga Moana, o tērā waka hoki. Nō reira tēnā koutou, tēnā koutou, kia ora tātou katoa.